sukhrobnurali/uzbek-legal-corpus huggingface dataset:
OZARBOYJON RESPUBLIKASIDA (BOKU SHAHRI) OʻZBEKISTON RESPUBLIKASINING ELCHIXONASINI OCHISH TOʻGʻRISIDA
(resolution, 1998-08-25)

Oʻzbekiston Respublikasi va Ozarboyjon Respublikasi oʻrtasida diplomatik munosabatlar oʻrnatish toʻgʻrisida 1995-yil 2-oktabrdagi Protokolga muvofiq Vazirlar Mahkamasi qaror qiladi: 1. Ozarboyjon Respublikasida (Boku shahri) Oʻzbekiston Respublikasining Elchixonasi taʼsis etilsin. 2. Elchixonaning shtat jadvali va 1998-yil uchun xarajatlar smetasi 1 va 2-ilovalarga* muvofiq tasdiqlansin. Oʻzbekiston Respublikasi Moliya vazirligi xodimlar tarkibining butlanishiga qarab xarajatlar smetasiga muvofiq 1998-yil uchun zarur mablagʻlar ajratsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik xodimlari tarkibini butlash uchun nomzodlar yuzasidan taklif kiritsin. 4. Oʻzbekiston Respublikasining Ozarboyjon Respublikasidagi Elchisi maishiy, tibbiy va transport xizmati koʻrsatish sharoitlariga koʻra Oʻzbekiston Respublikasi vaziriga tenglashtirilsin. hisob-kitoblar AQSH dollarida T/r‎ ‎Lavozimi Shtatdagi xodimlar soni Xodimlarining maoshi elchining maoshi (700)ga nisbatan foizlarda Oylik maosh 1998-yil uchun ish haqi fondi Diplomatik tarkib 1.‎ Elchi 1‎ 100 % 700‎ 8400‎ 2.‎ Maslahatchi 1‎ 85 % 595‎ 7140‎ 3.‎ Birinchi kotib 1‎ 75 % 525‎ 6300‎ 4.‎ Uchinchi kotib 1‎ 65 %‎ 455‎ 5460‎ ‎ Jami:‎ 4‎ ‎ 2275‎ 27300‎ Maʼmuriy-texnik xodimlar tarkibi 1.‎ Katta buxgalter 1‎ 65 %‎ 455‎ 5460‎ 2.‎ Xoʻjalik mudiri, ayni paytda kassir 1‎ 50 %‎ 350‎ 4200‎ 3.‎ Joyning oʻzida yoki xodimlarning oila aʼzolaridan yollanadigan xodimlar: kotiba-referent, haydovchi-mexanik, farrosh, qorovul, bogʻbon va boshqalar (soatbay haq toʻlanadi) ‎ ‎ 1200‎ 14400‎ ‎ Jami:‎ 2‎ ‎ 2005‎ 24060‎ ‎ Hammasi:‎ 6 ‎ 4280‎ 51360‎
“OʻZBEKISTON IFTIXORI” FAXRIY UNVONINI BELGILASH TOʻGʻRISIDA
(decree, 2025-11-26)

Jahon chempionatlarida, Olimpiya oʻyinlarida va shularga teng jahon sport anjumanlarida yuksak sport natijalariga erishgan hamda oʻz yutuqlari bilan Vatan obroʻsini, shoni va shuhratini ulugʻlashga koʻmaklashgan Oʻzbekiston Respublikasi fuqarolarini ragʻbatlantirish maqsadida: 1. Oʻzbekiston Respublikasining “Oʻzbekiston iftixori” faxriy unvonini belgilash maqsadga muvofiq deb hisoblansin. 2. Oʻzbekiston Respublikasi Konstitutsiyasining 78-moddasiga muvofiq ushbu Farmon Oʻzbekiston Respublikasi Oliy Majlisiga kiritilsin.
DAVLAT MULKINI DAVLAT TASARRUFIDAN ChIQARISh, XUSUSIYLAShTIRIShDAN TUShGAN MABLAGʻLARNI HISOBGA OLISh, TAQSIMLASh VA ULARDAN FOYDALANIShNI NAZORAT QILISh TARTIBINI TASDIQLASh TOʻGʻRISIDA
(resolution, 2022-07-22)

Davlat tasarrufidan chiqarish va xususiylashtirishdan tushadigan mablagʻlardan samarali va oqilona foydalanish ustidan nazorat qilishni taʼminlash maqsadida Vazirlar Mahkamasi qaror qiladi: 2. Quyidagilar: Oʻzbekiston Respublikasi Vazirlar Mahkamasining 1995-yil 31-iyuldagi 273-f-son farmoyishi; Oʻzbekiston Respublikasi Vazirlar Mahkamasining “Respublika koʻchmas mulk birjasining samarali faoliyat koʻrsatishini taʼminlash chora-tadbirlari toʻgʻrisida” 1994-yil 29-apreldagi 228-son qarori (Oʻzbekiston Respublikasi QT, 1994-yil, 4-son, 25-modda) bilan tasdiqlangan kimoshdi savdosida va tanlovlarda sotiladigan davlat mulkiga haq toʻlash, ularni taqsimlash va ulardan foydalanish tartibi toʻgʻrisida Vaqtinchalik nizomga 1-ilovaning 2, 3, 4 va 5-bandlari oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari B. S. Hamidov va V. A. Chjen zimmasiga yuklansin.
DAYDI HAYVONLARNI TUTISh BILAN ShUGʻULLANUVChI XODIMLAR MEHNATINI RAGʻBATLANTIRISh TOʻGʻRISIDA
(resolution, 2015-08-24)

Kasalliklarning oldini olish uchun javobgarlikni oshirish, shuningdek daydi hayvonlarni tutish bilan shugʻullanuvchi xodimlar mehnatini ragʻbatlantirish va ularni ijtimoiy himoya qilishni kuchaytirish maqsadida Vazirlar Mahkamasi qaror qiladi: 1. Kommunal xizmat koʻrsatish vazirligining daydi hayvonlarni tutish bilan shugʻullanuvchi, faoliyati Qoraqalpogʻiston Respublikasi, viloyatlar va Toshkent shahar mahalliy budjetlaridan mablagʻ bilan taʼminlanadigan xodimlari uchun 1998-yil 1-sentabrdan boshlab: alohida xavfli mehnat sharoitlari uchun tarif stavkalariga (lavozim maoshlariga) 30 foizli ustama; zimmasidagi vazifalarni namunali bajarganlik uchun har oyda lavozim maoshining 100 foizi miqdorida mukofotlash belgilansin. Tarif stavkalariga ustama va zimmadagi vazifalarni namunali bajarganlik uchun har oyda mukofotlash sanitariya qonunlarini buzganlik uchun jazo jarimalaridan tushadigan mablagʻlar hisobiga amalga oshirilsin. 2. Vazirlar Mahkamasining 1998-yil 8-apreldagi 147-son qarori bilan tasdiqlangan “Sanitariya qonunlarini buzganlik uchun jazo jarimalaridan tushadigan mablagʻlardan foydalanish tartibi toʻgʻrisidagi nizom”ning “a” kichik bandi quyidagi mazmundagi yettinchi xatboshi bilan toʻldirilsin: “Kommunal xizmat koʻrsatish vazirligining daydi hayvonlarni tutish bilan shugʻullanuvchi xodimlariga zimmadagi vazifalarni namunali bajarganlik hamda alohida xavfli mehnat sharoitlari uchun ustamalar toʻlashga va ularni har oyda mukofotlashga”. 3. Oʻzbekiston Respublikasi Moliya vazirligi, Mehnat vazirligi, Sogʻliqni saqlash vazirligi Kommunal xizmat koʻrsatish vazirligi bilan birgalikda daydi hayvonlarni tutish bilan shugʻullanuvchi xodimlarga sanitariya qonunlarini buzganlik uchun jazo jarimalaridan tushadigan mablagʻlar hisobiga ustamalar belgilash hamda ularni mukofotlash tartibi va shartlarini bir oyda muddatda ishlab chiqsinlar va tasdiqlasinlar.
ASOSIY QIYMAT VA MODDIY BALANSLARNI TASDIQLASh TARTIBI VA MUDDATLARI TOʻGʻRISIDA
(resolution, 2018-03-14)

Respublikani ijtimoiy-iqtisodiy rivojlantirish prognozlarini asoslash darajasini oshirish, iqtisodiyotning muvozanatliligini koʻtarish, moddiy, moliyaviy va mehnat resurslaridan samarali foydalanilishini taʼminlash maqsadida Vazirlar Mahkamasi qaror qiladi: 1. Asosiy qiymat va moddiy balanslarni ishlab chiqish va tasdiqlash yillik ijtimoiy-iqtisodiy rivojlanish prognozlarini va respublika Davlat budjetini shakllantirishning majburiy tarkibiy qismi deb hisoblansin. Belgilansinki, tasdiqlangan balanslarni bajarish asosiy prognoz parametrlariga erishishni taʼminlash ustidan joriy nazorat qilish va makroiqtisodiy mutanosibliklar va koʻrsatkichlar oʻzgarishi tamoyillarini baholashning muhim vositasi hisoblanadi. 2. Respublikani ijtimoiy-iqtisodiy rivojlantirish prognozi tarkibida vazirliklar, idoralar, korporatsiyalar, konsernlar, uyushmalar, kompaniyalar va hududiy boshqaruv organlari tomonidan ishlab chiqiladigan balanslar va yigʻma makroiqtisodiy parametrlar roʻyxati, ularni tasdiqlash tartibi va muddatlari 1, 1.1 va 1.2-ilovalarga* muvofiq tasdiqlansin. 3. Asosiy qiymat va moddiy balanslarni ishlab chiqish uchun boshlangʻich materiallarni taqdim etish tartibi va muddatlari 2-ilovaga* muvofiq maʼqullansin. 4. Vazirliklar, idoralar, korporatsiyalar, konsernlar, uyushmalar, kompaniyalar, birlashmalar va korxonalar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Makroiqtisodiyot va statistika vazirligiga, boshqa manfaatdor vazirliklar va idoralarga keyinchalik umumlashtirish, oʻrganib chiqish va Vazirlar Mahkamasiga axborot berish uchun 1, 1.1 va 1.2-ilovalarda koʻrsatilgan muddatlarda balanslarning tasdiqlangan parametrlari bajarilishi toʻgʻrisidagi axborotni taqdim etsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B. S. Hamidov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING 1997-YIL 28 AVGUSTDAGI 420-SON QARORI BILAN TASDIQLANGAN OʻZBEKISTON POChTA VA TELEKOMMUNIKATSIYALAR AGENTLIGI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2000-11-22)

Oʻzbekiston pochta va telekommunikatsiyalar agentligi faoliyat koʻrsatishining tashkiliy-huquqiy negizini takomillashtirish maqsadida Vazirlar Mahkamasi qaror qiladi: Oʻzbekiston Respublikasi Vazirlar Mahkamasining 1997-yil 28-avgustdagi 420-son qarori bilan tasdiqlangan Oʻzbekiston pochta va telekommunikatsiyalar agentligi toʻgʻrisidagi nizomga quyidagi oʻzgartirishlar kiritilsin: 6-bandning oʻn oltinchi xatboshi quyidagi tahrirda bayon qilinsin: “pochta va telekommunikatsiya sohasi tabiiy monopoliyasi xoʻjalik yurituvchi subyektlarining tariflari davlat tomonidan tartibga solinishi kerak boʻlgan umumiy foydalaniladigan elektr va pochta aloqasi xizmatlari roʻyxatini respublika va mintaqaviy (mahalliy) darajalarda tabiiy monopoliyalar subyektlarini davlat tomonidan tartibga solish organlari bilan kelishgan holda belgilaydi; pochta va telekommunikatsiya sohasi tabiiy monopoliya xoʻjalik yurituvchi subyektlarning davlat tomonidan tartibga solinishi kerak boʻlgan umumiy foydalaniladigan elektr va pochta aloqasi xizmatlariga respublika darajasidagi tariflarni Oʻzbekiston Respublikasi Moliya vazirligi bilan kelishgan holda belgilaydi”; ushbu bandning oʻn yettinchi—oʻttiz ikkinchi xatboshlari tegishlicha oʻn sakkizinchi—oʻttiz uchinchi xatboshilar deb hisoblansin.
Hukumatlararo bitimlarni tasdiqlash toʻgʻrisida
(resolution, 1998-08-18)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 1998-yil 3-iyul kuni Riga shahrida imzolangan Oʻzbekiston Respublikasi Hukumati va Latviya Respublikasi Hukumati oʻrtasida ikki marta soliq yoʻl qoʻymaslik hamda daromad va kapital soliqlarni toʻlashdan bosh tortish bartaraf qilish toʻgʻrisidagi Konvensiya; 1998-yil 3-iyul kuni Riga shahrida imzolangan Oʻzbekiston Respublikasi Hukumati va Latviya Respublikasi Hukumati oʻrtasida standartlashtirish, metrologiya va sertifikatlashtirish sohasida hamkorlik toʻgʻrisidagi Bitim. 2. Bosh vazir oʻrinbosarlari va tashqi ishlar vaziriga mazkur xalqaro shartnomalarda koʻzda tutilgan Oʻzbekiston Respublikasi majburiyatlarining bajarilishi ustidan nazoratni taʼminlasin.
IQTISODIY VA TEXNIKAVIY HAMKORLIK BOʻYICHA OʻZBEKISTON—INDONEZIYA HUKUMATLARARO KOMISSIYANI TUZISH TOʻGʻRISIDA
(resolution, 2005-09-08)

Oʻzbekiston Respublikasining Indoneziya Respublikasi bilan oʻzaro foydali iqtisodiy va texnikaviy hamkorligini faollashtirish maqsadida Vazirlar Mahkamasi qaror qiladi: 1. Iqtisodiy va texnikaviy hamkorlik boʻyicha Oʻzbekiston—Indoneziya hukumatlararo komissiyasi tuzilsin, unga respublika vazirliklari va idoralarning, davlat, aksiyadorlik va xususiy korxonalarning, jamoat tashkilotlari va uyushmalarining Indoneziya Respublikasi bilan iqtisodiy va texnikaviy hamkorlikni rivojlantirish boʻyicha faoliyatini muvofiqlashtirish funksiyasi yuklansin. 3. Iqtisodiy va texnikaviy hamkorlik boʻyicha Oʻzbekiston—Indoneziya hukumatlararo komissiyaning kotibiyati funksiyasini bajarish Oʻzbekiston Respublikasi Tashqi iqtisodiy aloqalar, investitsiyalar va savdo vazirligiga yuklansin. 4. Mazkur qarorning bajarilishini nazorat qilish Vazirlar Mahkamasining Tashqi iqtisodiy faoliyatni muvofiqlashtirish departamentiga yuklansin.
“EL-YURT HURMATI” ORDENINI TAʼSIS ETISH TOʻGʻRISIDA
(decree, 2025-11-26)

Mamlakat mustaqilligini, uning iqtisodiy qudratini mustahkamlashga, milliy maʼnaviyatni, madaniyatni yuksaltirishga katta hissa qoʻshgan, oʻz mehnati, ilmiy, jamoat ishi, mehnatsevarligi va vatanparvarligi bilan jamoatchilikning izzat-hurmatiga sazovor boʻlgan Oʻzbekiston Respublikasi fuqarolarini ragʻbatlantirish maqsadida: 1. Oʻzbekiston Respublikasining “El-yurt hurmati” ordenini taʼsis etish maqsadga muvofiq deb hisoblansin. 2. Oʻzbekiston Respublikasi Konstitutsiyasining 78-moddasiga muvofiq ushbu Farmon Oʻzbekiston Respublikasi Oliy Majlisiga kiritilsin.
Hukumatlararo bitimlarni tasdiqlash toʻgʻrisida
(resolution, 1998-08-14)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq: 1. 1998-yil 24-iyunda Sofiya shahrida quyidagi imzolanganlar tasdiqlansin: Investitsiyalarni oʻzaro ragʻbatlantirish va himoya qilish toʻgʻrisidagi Bitim; Savdo-iqtisodiy hamkorlik toʻgʻrisidagi Bitim; Yoʻlovchilar va yuklarni xalqaro avtomobil tashuvlari toʻgʻrisidagi Bitim; Turizm sohasida hamkorlik toʻgʻrisidagi Bitim; Transport sohasida hamkorlik toʻgʻrisidagi Memorandum. 2. Oʻzbekiston Respublikasi Bosh vazirining oʻrinbosarlari va Tashqi ishlar vaziri A.X. Kamilovga mazkur hujjatlarda nazarda tutilgan Oʻzbekiston Respublikasining majburiyatlari oʻz vaqtida bajarilishi ustidan nazoratni taʼminlasin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-07-22)

Parvoz xavfsizligini nazorat qilish boʻyicha Oʻzbekiston Respublikasi Davlat inspeksiyasi tashkil etilganligi munosabati bilan Vazirlar Mahkamasi qaror qiladi: Oʻzbekiston Respublikasi Vazirlar Mahkamasining ayrim qarorlariga ilovaga muvofiq oʻzgartirish va qoʻshimchalar kiritilsin. 1. Vazirlar Mahkamasining 1992-yil 4-fevraldagi 44-son qarori bilan tasdiqlangan “Oʻzbekiston havo yoʻllari” milliy aviakompaniyasi Ustavi 8-bandining: toʻrtinchi xatboshidan “va boshqa foydalanuvchilar” va “davlat” soʻzlari chiqarib tashlansin; beshinchi va yettinchi xatboshilar oʻz kuchini yoʻqotgan deb hisoblansin; oltinchi xatboshidagi “Oʻzbekiston Respublikasi hududida fuqaro aviatsiyasi” soʻzlari “aviakompaniya” soʻzi bilan almashtirilsin.
OʻZBEKISTON RESPUBLIKASI MOLIYA VAZIRLIGINING 1997-YIL 15 YaNVARDAGI 5-SONLI “KORXONA (TAShKILOT)LARNING ChORAK VA YILLIK MOLIYAVIY HISOBOT ShAKLLARI VA HAJMINI TASDIQLASh TOʻGʻRISIDA”GI BUYRUGʻIGA QOʻShIMChA KIRITISh TOʻGʻRISIDA
(order, 2002-03-29)

Oʻzbekiston Respublikasi Vazirlar Mahkamasining 1998-yil 29-apreldagi 2-son bayonining 7- bandiga muvofiq buyuraman: 1. 5-sonli buyruqning 2-bandi yillik, yarim yillik va choraklik hisobot qismi va ularni toʻldirish boʻyicha yoʻriqnomaning 1.3.-bandi “Debitorlik va kreditorlik qarzlar toʻgʻrisidagi maʼlumotnoma” 2-a shakl xatboshlaridan soʻng quyidagi tahrirdagi xatboshlari bilan toʻldirilsin: “Moliyaviy- iqtisodiy holat boʻyicha maʼlumotnoma” 2-b shakl; 2. “Moliyaviy- iqtisodiy holat boʻyicha maʼlumotnoma” 2-b shakl 1-ilovaga muvofiq tasdiqlansin. 3. “Moliyaviy-iqtisodiy holat boʻyicha maʼlumotnoma” 2-b shaklini toʻldirish toʻgʻrisidagi yoʻriqnoma 2-ilovaga* muvofiq tasdiqlansin. 4. “Moliyaviy-iqtisodiy holat boʻyicha maʼlumotnoma” 1998-yil 1-oktabrdan boshlab yuridik shaxs hisoblangan barcha xoʻjalik yurituvchi subyektlar tomonidan, choraklik va moliyaviy hisobotlar bilan birgalikda topshiradi.
OʻZBEKISTON RESPUBLIKASI VAZIRLAR MAHKAMASINING “OʻZBEKISTON RESPUBLIKASIDA MATBAA FAOLIYATINI TARTIBGA SOLISh TOʻGʻRISIDA” 1998 YIL 2 FEVRALDAGI 52-SON QARORIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 1998-08-07)

Matbaa korxonalari faoliyatini va ularning ishlarini nazorat qilishni yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasida matbaa faoliyatini tartibga solish toʻgʻrisida” 1998-yil 2-fevraldagi 52-son qarori ikkinchi bandining birinchi xatboshi quyidagi tahrirda bayon etilsin: “Belgilab qoʻyilsinki, matbaa korxonalari Oʻzbekiston Respublikasi Ichki ishlar vazirligining hududiy organlari va Davlat matbuot Qoʻmitasi roʻyxatidan oʻtkazilgandan keyin oʻz faoliyatlarini boshlaydilar”. 2. “Oʻzbekiston Respublikasida matbaa korxonalarini roʻyxatga olish tartibi toʻgʻrisida”gi Nizomning: uchinchi bandi quyidagi tahrirda bayon etilsin: “Matbaa korxonalari oʻz faoliyatlarini Oʻzbekiston Respublikasi Ichki ishlar vazirligining hududiy organlari va Davlat matbuot Qoʻmitasi roʻyxatga olgandan keyin amalga oshiradi”; toʻqqizinchi bandning ikkinchi xatboshi “Oʻzbekiston Respublikasining” soʻzlaridan keyin “Noshirlik faoliyati toʻgʻrisidagi” soʻzlari bilan toʻldirilsin; oʻninchi bandi quyidagi tahrirda bayon etilsin: “Matbaa korxonalari tomonidan mazkur Nizomning bajarilishi ustidan nazoratni Oʻzbekiston Respublikasi Ichki ishlar vazirligining hududiy organlari va Davlat matbuot qoʻmitasi amalga oshiradi”.
ADLIYA VAZIRLIGI 1997-YIL 5 MARTDA 311-SON BILAN ROʻYXATGA OLGAN “KORXONA, MUASSASA VA TAShKILOTLAR SOTILGAN MAHSULOT (IShLAR, XIZMATLAR)NING AMALDAGI HAJMIDAN OʻZBEKISTON RESPUBLIKASI IJTIMOIY TAʼMINOT VAZIRLIGI HUZURIDAGI PENSIYA JAMGʻARMASIGA OʻTKAZILADIGAN MAJBURIY AJRATMALARNI HISOBLASh VA TOʻLASh TARTIBI”GA (OʻZR MOLIYA VAZIRLIGI – 04-01-05/96A-SON, DSQ – 97-14-SON, PF – 03-01/43-SON 1997-YIL 21 FEVRAL)
(other, 2012-01-16)

“Majburiy ajratmalarni hisoblash va buxgalteriya hisobida qayd etish tartibi” degan 6-boʻlimga quyidagi 6.3 va 6.4 bandlar qoʻshilsin: 6.3 Banklar uchun 40000 “Daromadlar” guruhidagi barcha hisobvaraqlarda hisobot davri oxirida turgan qoldiq summasi va oʻtgan yil 31-dekabrdagi holatga koʻra “Olish uchun hisoblab yozilgan foizlar” degan 13600-hisobvaraq qoldiqlari summasi soliqqa tortish obyekti boʻlib xizmat qiladi, faqat quyidagilar bunga kirmaydi: “Olish uchun hisoblab yozilgan foizlar” degan 13600-hisobvaraqning balans holatiga koʻra qoldigʻi hisobot davri oxirida; xorijiy valyutadagi tushumdan sotilgan valyutaning “Boshqa foizsiz daromadlar” degan 45994-balans hisobvaragʻiga kiritilgan soʻmdagi ekvivalent — hisobat davri oxirida. 6.4. Banklar majburiy ajratmalarni hisoblab yozayotganda quyidagi qaydlar qilinadi: Debet — 56714 “Soliqlar (daromad soligʻidan boshqalari)” Kredit — 29806 “Toʻlash uchun ushlab qolingan soliq” Toʻlanayotganda: Debet — 29806 “Toʻlash uchun ushlab qolingan soliq” Kredit — 10301 “Oʻzmarkazbank vakillik hisobvaragʻidan olish uchun — Nostro”.
Xalqaro tiklanish va taraqqiyot banki qarzlari doirasida shahar yoʻlovchilar tashish transportini rivojlantirish loyihasini tayyorlash chora-tadbirlari toʻgʻrisida
(other, 2021-02-22)

Xalqaro tiklanish va taraqqiyot banki ishtirokida shahar yoʻlovchilar tashish transportini rivojlantirish loyihasini tayyorlash maqsadida Vazirlar Mahkamasi qaror qiladi: 1. Oʻzbekiston Respublikasining besh shahrida: Olmaliq, Buxoro, Namangan, Nukus va Samarqand shaharlarida shahar yoʻlovchilar tashish transportini rivojlantirish loyihasini tayyorlashga Xalqaro tiklanish va taraqqiyot banki tomonidan 500 ming AQSh dollari miqdorida avans berilganligi maʼlumot uchun qabul qilinsin. 2. “Oʻzavtotrans” davlat korporatsiyasi shahar yoʻlovchilar tashish transportini rivojlantirish loyihasini tayyorlash va amalga oshirish uchun javob beruvchi tashkilot sifatida belgilansin. 3. Belgilab qoʻyilsinki, avansni qaytarish va unga xizmat koʻrsatish xarajatlari “Oʻzavtotrans” davlat korporatsiyasi mablagʻlari hisobiga amalga oshiriladi. 4. Shahar yoʻlovchilar tashish transportini rivojlantirish loyihasini tayyorlash va amalga oshirish boʻyicha komissiya ilovaga muvofiq tasdiqlansin. 5. Komissiyaga: shahar yoʻlovchilar tashish transportini rivojlantirish loyihasini tayyorlash va amalga oshirish tadbirlarini ishlab chiqish hamda ularning bajarilishini nazorat qilish; xorijiy va mahalliy maslahatchilar, “Oʻzavtotrans” davlat korporatsiyasi hamda loyiha tayyorlanadigan va amalga oshiriladigan shaharlar hokimliklari tomonidan olib boriladigan ishlar muvofiqlashtirilishini taʼminlash; loyiha mablagʻlaridan samarali foydalanilishini nazorat qilish yuklansin. 7. Oʻzbekiston Respublikasi Tashqi ishlar vazirligi “Oʻzavtotrans” davlat korporatsiyasi buyurtmanomalari boʻyicha loyiha qatnashchilari boʻlgan xorijiy mutaxassislarni konsullik yigʻimlari toʻlashdan ozod qilgan holda ularga kirish vizalari rasmiylashtirilishini taʼminlasin. 8. Oʻzbekiston Respublikasi Ichki ishlar vazirligi “Oʻzavtotrans” davlat korporatsiyasi buyurtmanomalari boʻyicha loyiha qatnashchilarini vizalar uzaytirilganligi, Oʻzbekistonda yashash joyi boʻyicha roʻyxatdan oʻtkazganlik va roʻyxatdan oʻtkazish uzaytirilganlik uchun yigʻimlar toʻlashdan ozod qilsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari L.A. Axmetov zimmasiga yuklansin.
ALKOGOLLI VA TAMAKI MAHSULOTLARINI CHETDAN KELTIRISH, ISHLAB CHIQARISH VA SOTISH USTIDAN DAVLAT NAZORATINI KUCHAYTIRISHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 2025-05-01)

Respublika aholisi manfaatlari himoya qilinishini taʼminlash, alkogolli va tamaki mahsulotlari mamlakat hududiga keltirilishi, ishlab chiqarilishi va sotilishi ustidan davlat nazoratini yanada kuchaytirish maqsadida Vazirlar Mahkamasi qaror qiladi: 2. Belgilansinki, alkogolli va tamaki mahsulotlarini erkin muomala (import)ga chiqarish tartibida bojxonada rasmiylashtirish: tovarga Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasi laboratoriyalarining sanitariya-gigiyena xulosasi mavjud boʻlgan taqdirda amalga oshiriladi. 3. 1998-yil 1-avgustdan boshlab Oʻzbekiston Respublikasi hududida: qaytarib berish sharti bilan qayta ishlashga berilgan xomashyodan alkogolli mahsulot ishlab chiqarish; spirt va alkogolli mahsulotlarni ishlab chiqarish va ular aylanishi chogʻida barter operatsiyalarini amalga oshirish taqiqlansin. 4. Aksiz markalari tizimini joriy etish boʻyicha idoralararo komissiya aksiz markalarini himoya qilishning yangi, shu jumladan golografik yoʻllar qoʻllaniladigan usullarini joriy etgan holda aksiz markalarini muntazam ravishda yangilab turishni amalga joriy etsin. 6. Oʻzbekiston Respublikasi Moliya vazirligi, Davlat soliq qoʻmitasi, Davlat bojxona qoʻmitasi Adliya vazirligi bilan birgalikda Oʻzbekiston Respublikasining Maʼmuriy javobgarlik toʻgʻrisidagi kodeksiga va Jinoyat kodeksiga etil spirti, alkogolli va tamaki mahsulotlari gʻayriqonuniy keltirilganligi, ishlab chiqarilganligi va aylanishda boʻlganligi uchun fuqarolar va mansabdor shaxslarning maʼmuriy va jinoiy javobgarligini kuchaytirishni nazarda tutuvchi oʻzgartirish va qoʻshimchalar kiritish toʻgʻrisidagi takliflarni ikki hafta muddatda kiritsinlar. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
OʻZBEKISTON RESPUBLIKASI PREZIDENTINING 1998 YIL 19 YaNVARDAGI “INVESTITSIYa LOYIHALARINI AMALGA OShIRIShNI RAGʻBATLANTIRISh BORASIDAGI QOʻShIMChA ChORA-TADBIRLAR TOʻGʻRISIDA”GI PF–1919-SONLI FARMONIGA QOʻShIMChALAR KIRITISh TOʻGʻRISIDA
(decree, 2009-06-17)

Yangi korxonalar qurish va ishlab turgan korxonalarni texnik jihatdan qayta jihozlash, ularning faoliyatini texnologik jihatdan raqobatbardoshli mahsulot ishlab chiqarishga yoʻnaltirish uchun yanada qulay sharoit yaratish maqsadida: 1. Oʻzbekiston Respublikasi Prezidentining 1998-yil 19-yanvardagi PF–1919-sonli Farmoni qoidalari quyidagi band bilan toʻldirilsin: “Yangi ishlab chiqarish korxonalarini barpo etish, shuningdek, ishlab turgan korxonalarni yangilash va texnik jihatdan qayta jihozlashga doir belgilangan tartibda tasdiqlangan loyihalarga muvofiq, respublika hududiga keltirilayotgan texnologiya uskunalari, vakolatli bankning tegishli tasdiqlovchi hujjati boʻlgan taqdirda qoʻshimcha qiymat soligʻidan ozod qilinsin”. 2. Vazirlar Mahkamasining Investitsiya dasturlari departamenti Oʻzbekiston Respublikasi Makroiqtisodiyot va statistika vazirligi, Moliya vazirligi, Tashqi iqtisodiy aloqalar vazirligi, Davlat bojxona qoʻmitasi, Markaziy banki, vakolatli banklar bilan birgalikda bir hafta muddat ichida tasdiqlangan investitsiya loyihalariga muvofiq, import qilinayotgan texnologiya uskunalarini qoʻshimcha qiymat soligʻini toʻlashdan ozod qilish tartibi toʻgʻrisidagi nizomni ishlab chiqsin va tasdiqlasin.